**Ministru kabineta rīkojuma projekta “Grozījumi Ministru kabineta 2016.gada 6.aprīļa rīkojumā Nr.248 “Par Valsts policijas attīstības koncepciju”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Iekšlietu ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2016.gada 6.aprīļa rīkojuma Nr.248 “Par Valsts policijas attīstības koncepciju” (turpmāk – Rīkojums) 3.punktā noteikts uzdevums Iekšlietu ministrijai sadarbībā ar Tieslietu ministriju, Ģenerālprokuratūru un citām tiesību aizsardzības iestādēm līdz 2016. gada 30. jūnijam sagatavot un noteiktā kārtībā iesniegt izskatīšanai Ministru kabinetā likumprojektu "Grozījumi Kriminālprocesa likumā", paredzot kriminālprocesa izmeklēšanas vienkāršošanu, noziedzīga nodarījuma smagumam samērīgu izmeklēšanu, kā arī kriminālprocesa apturēšanas un izbeigšanas nosacījumu pārskatīšanu.  Valsts policija sadarbībā ar Tieslietu ministriju, Iekšlietu ministriju un Ģenerālprokuratūru Eiropas Komisijas pamatprogrammas „Drošības un brīvības garantēšana” īpašās programmas „Noziedzības profilakse un apkarošana” projektā “Mazāk smagu noziegumu izmeklēšanas vienkāršošana ar mērķi sabalansēt nozieguma sabiedrisko bīstamību, radīto kaitējumu un izmeklēšanā izlietotos resursus” (turpmāk – izmeklēšanas vienkāršošanas projekts) apzināja Igaunijas, Lietuvas, Vācijas, Somijas, Zviedrijas, Rumānijas, Nīderlandes un Čehijas normatīvo regulējumu un praksi attiecībā uz vienkāršotajiem kriminālprocesu veidiem, noziedzīga nodarījuma smagumam samērīgu izmeklēšanu, kriminālprocesu apturēšanu u.c. kriminālprocesuālajiem jautājumiem.  Izmeklēšanas vienkāršošanas projektā gūtā pieredze liecina, ka Latvijā, ņemot vērā Kriminālprocesa likuma (turpmāk – KPL) nosacījumus, izmeklēšanas iestādei ir nepieciešams noformēt visvairāk procesuālo dokumentu – dažādi procesuāli lēmumi, protokoli, kā arī kriminālprocesa reģistrs. Tāpat KPL nosacījumi neļauj pietiekoši efektīvi īstenot izmeklēšanu attālināti un izmeklēšanas darbību fiksēšanā izmantot tikai tehniskos līdzekļus, kā arī atsevišķos gadījumos uzliek pienākumu dublēt izmeklēšanas darbības. Tā rezultātā izmeklēšanas formālo prasību nodrošināšanai izlietotais izmeklēšanas iestāžu resurss bieži vien ir nesamērīgs ar noziedzīga nodarījuma rezultātā nodarīto kaitējumu.  Izmeklēšanas vienkāršošanas projektā tika sagatavoti priekšlikumi izmaiņām Kriminālprocesa likumā, kas 2016.gadā tika izskatīti Tieslietu ministrijas pastāvīgajā Kriminālprocesa likuma darba grupā.  Likumprojekts “Grozījumi Kriminālprocesa likumā” 2016.gada 3.novembrī izsludināts Valsts sekretāru sanāksmē (VSS-1054).  Likumprojekta mērķis ir nodrošināt atteikšanos no formālām, dublējošām procesuālajām darbībām, dokumentiem, radīt priekšnosacījumus efektīvākai izmeklēšanas darbību fiksēšanai, ātrākai, vienkāršotai kriminālprocesa virzībai uz prokuratūru un tiesu, kā arī vienkāršot kriminālprocesu lietvedības apturēšanu, atjaunošanu un izbeigšanu noilguma gadījumā.  Ņemot vērā, ka nepieciešams panākt konceptuālu vienošanos ar Ģenerālprokuratūru, sagatavotajā rīkojuma projektā paredzēts Ministru kabineta 2016.gada 6.aprīļa rīkojuma Nr.248 “Par Valsts policijas attīstības koncepciju” 3.punktā dotā uzdevuma izpildi pagarināt līdz 2017.gada 30.maijam.  Rīkojuma 4.punktā noteikts uzdevums Iekšlietu ministrijai kopīgi ar Tieslietu ministriju līdz 2017. gada 1. martam izstrādāt nepieciešamos tiesību aktu projektus un pasākumu plānu, lai nodrošinātu apcietināto un notiesāto personu konvojēšanas pienākuma nodošanu Tieslietu ministrijas Ieslodzījuma vietu pārvaldei:  4.1. ar 2019. gada 1. jūliju – konvojēšanu starp ieslodzījuma vietām saistībā ar ieslodzījuma (brīvības atņemšanas soda vai drošības līdzekļa – apcietinājums) izpildi;  4.2. ar 2021. gada 1. janvāri konvojēšanu:  4.2.1. no ieslodzījuma vietas uz tiesu un no tās un apsardzi tiesas procesa laikā, ja procesa virzītājs ir tiesa vai prokuratūra;  4.2.2. no ieslodzījuma vietas uz tiesu un no tās administratīvo un civiltiesisko jautājumu izskatīšanai, kas radušies, personām atrodoties ieslodzījuma vietā;  4.2.3. no ieslodzījuma vietas uz Valsts policijas īslaicīgās aizturēšanas vietu un no tās, ja procesa virzītājs ir tiesa vai prokuratūra;  4.2.4. no ieslodzījuma vietas medicīniskās ekspertīzes veikšanai.  Sākot darbu pie Rīkojumā noteikto uzdevumu izpildes, Iekšlietu ministrija kopīgi ar Tieslietu ministriju ir secinājusi, ka, lielākā daļa izpildei nepieciešamo normatīvo aktu projektu ir Tieslietu ministrijas kompetencē, piemēram, grozījumi Ieslodzījuma vietu pārvaldes likumā, grozījumi Latvijas Sodu izpildes kodeksā, grozījumi Apcietinājumā turēšanas kārtības likumā un grozījumu likumā “Par tiesu varu”. Tāpat uzdevuma izpildei ir nepieciešams detalizēts izvērtējums par Ieslodzījuma vietu pārvaldei nepieciešamo attiecībā uz ieslodzīto konvojēšanas pienākumu pārņemšanu, kas saistīta ar infrastruktūras jautājumu risināšanu konvoja bāzes izvietošanai, amata vietu pārdalījumu un citiem jautājumiem.  Tieslietu ministrijas ieskatā minētos jautājumus nav iespējams izvērtēt noteiktajā termiņā, līdz ar to nepieciešams arī nedaudz pagarināt uzdevuma izpildes termiņu.  Ņemot vērā minēto, rīkojuma projekts noteic Tieslietu ministriju kā atbildīgo ministriju par uzdevuma veikšanu un paredz pagarināt Rīkojuma 4. punktā noteikto termiņu tiesību aktu projekta un pasākuma plāna izstrādei līdz 2017. gada 1. jūlijam. |
| 3. | Projekta izstrādē iesaistītās institūcijas | Iekšlietu ministrija, Tieslietu ministrija, Valsts policija, Ieslodzījuma vietu pārvalde |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts policijas un Ieslodzījuma vietu pārvaldes amatpersonas ar speciālajām dienesta pakāpēm. |
| 2. | Tiesiskā regulējuma ietekme uz tautsaimniecību un administratīvo slogu | Projekta tiesiskais regulējums nemaina iesaistīto institūciju un amatpersonu tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Administratīvās izmaksas gada laikā mērķgrupai, ko veido fiziskas personas, nepārsniedz 200 *euro*, bet mērķgrupai, kuru veido juridiskas personas - 2000 *euro*. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Tieslietu ministrija, Iekšlietu ministrija, Valsts policija, Ieslodzījuma vietu pārvalde |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde tieši neietekmē Projekta izstrādē iesaistīto institūciju funkcijas un uzdevumus. |
| 3. | Cita informācija | Nav. |

Anotācijas III, IV, V un VI sadaļa – projekts šīs jomas neskar.

Iekšlietu ministrs R.Kozlovskis

Vīza: valsts sekretāre I. Pētersone–Godmane

D.Vēbers

67075242, [dainis.vebers@vp.gov.lv](mailto:dainis.vebers@vp.gov.lv)

J.Bekmanis

67219402, [janis.bekmanis@iem.gov.lv](mailto:janis.bekmanis@iem.gov.lv)